
Бүген Татарстан Республикасы Министрлар Кабинетында узган брифингта Казандагы БРИКС саммитының дөньякүләм кызыксынуга ничек тәэсир итәчәге, интернет-һөҗүмнәрдән ничек сакланулары, Татарстан Рәисе кем белән очрашуы һәм ни өчен чәкчәкнең бөтен дөнья игътибарын җәлеп итүе турында фикер алыштылар.

Брифинг видеоконференцэлемтә режимында республиканың муниципаль районнарында трансляцияләнде.

Бүген Татарстан Республикасы Премьер-министры Алексей Песошин Монголия Президенты Администрациясе җитәкчесе Гомбожавын Занданшатар белән очрашты.

Очрашу ТР Хөкүмәте Йортында узды.

Искәртәбез, Монголия делегациясе Татарстанда Россия Федерациясенә эш сәфәренә һәм БРИКС саммитында (2024 елның 22-26 октябре) катнашу кысаларында килде.

БРИКС саммиты чараларында катнашкан кайбер дәүләт башлыклары Казанга эш сәфәрләрен төгәлләделәр.

Беларусь Республикасы Президенты Александр Лукашенко Казанга БРИКС саммитына визиты кысаларында Казан вертолеларт заводы продукциясе белән танышты. Аны Татарстан Рәисе Рөстәм Миңнеханов озата йөрде.

Татарстан Рәисе Рөстәм Миңнеханов «аутрич»/«БРИКС плюс»форматында XVI БРИКС саммитының пленар утырышында катнашты. Очрашуда БДБ илләре лидерлары, Азия, Африка, Якын Көнчыгыш һәм Латыйн Америкасы дәүләтләре делегацияләре, шулай ук кайбер халыкара оешмаларның башкарма органнары башлыклары катнашты.

КХР Рәисе Си Цзиньпин Татарстан Республикасына эш сәфәрен төгәлләде. Ул БРИКС саммиты чараларында катнашты.

Татарстан Рәисе Рөстәм Миңнеханов Төрекмәнстан Президенты Сәрдар Бердымөхәммәдов белән очрашу уздырды. Очрашу Казанда БРИКС саммиты кырларында узды.

Татарстан Рәисе Рөстәм Миңнеханов Таҗикстан Президенты Эмомали Рахмон белән очрашу уздырды. Ул Казанга аутрич форматында БРИКС саммиты чараларында катнашу өчен Россия Федерациясе Президенты чакыруы буенча килде.

Казанга БРИКС саммиты чараларында катнашу өчен Әрмәнстан Премьер-министры Никол Пашинян килде. Халыкара аэропортта аны Татарстан Рәисе Рөстәм Миңнеханов каршы алды.

ТатарстанРәисе Рөстәм Миңнеханов БРИКС саммиты кырларында Үзбәкстан Президенты Шәүкәт Мирзиеев белән очрашты.
Рәсми Татарстан